กินยาคุมยี่ห้อyaz เภสัชกรบอกว่าเป็นยี่ห้อมีฮอร์โมนต่ำจะทำให้ป้องกันการตั้งครรภ์ได้ลดลงไหมครับถ้าเทียบกับยี่ห้ออื่น แล้วเริ่มกินแผงแรกวันที่18/02/62มีประจำเดือน16/02/62 จะเริ่มป้องกันได้หรือยังครับ
สวัสดีค่ะ ยาคุมกำเนิดในแต่ละยี่ห้อนั้น แม้จะมีชนิดฮอร์โมนโปรเจสเตอโรนที่ไม่เหมือนกัน และมีปริมาณฮอร์โมนเอสโตรเจนไม่เท่ากัน หากทานยาได้อย่างถูกต้อง ก็จะช่วยป้องกันการตั้งครรภ์ได้มากกว่า 99% เหมือนกันค่ะการทานยาอย่างถูกต้อง คือการทานยาให้ตรงเวลาในแต่ละวัน ไม่มีการลืมทานยา ไม่ได้ทานยาอื่นบางชนิดร่วมด้วย ไม่มีอาเจียนหรือท้องเสียหลังทานยา เป็นต้นหากเป็นการเริ่มทานยาคุมเป็นแผงแรก เมื่อประจำเดือนมาวันที่ 16 ก.พ. และได้ทานเริ่มยาในวันที่ 18 ก.พ. ยาคุมก็จะสามารถออกฤทธิ์ในการป้องกันการตั้งครรภ์ได้ทันทีค่ะ อย่างไรก็ตาม หากเพิ่งเริ่มทานยาเป็นแผงแรก ยาคุมอาจยังออกฤทธิ์ได้ไม่เต็มประสิทธิภาพ ดังนั้น แนะนำควรใช้ถุงยางอนามัยร่วมด้วยไปก่อนในการทานยาแผงแรกค่ะ